OHJELMISTON KÄYTTÖOIKEUSSOPIMUS 
(MAAILMANLAAJUINEN LUKUUNOTTAMATTA EUROOPPAA, AFRIKKAA JA LÄHI-ITÄÄ)

Tämä lakiasiakirja on sopimus sinun, loppukäyttäjän sekä Wacom Technology Corporationin (Wacom) välillä.

1. Käyttöoikeuden myöntäminen. Oheinen tuote sisältää kiinteään ohjelmistoon sisäänrakennetut tietokoneohjelmat sekä mukana toimitettavan disketin tai CD-levyn ("Software" ("Ohjelmisto")). Ohjelmisto on lisensoitu, ei myyty, käytettäväksi ainoastaan Wacomin tuotteiden kanssa tämän käyttöoikeussopimuksen mukaisilla ehdoilla, ja Wacom pidättää kaikki oikeudet, joita ei erikseen ole myönnetty. Wacom myöntää oikeuden käyttää tätä ohjelmistokopiota yhdessä Wacom tuotteen kanssa, yhdessä paikassa.

2. Ohjelmiston omistusoikeus. Vaikka käyttöoikeuden haltija omistaisi tuotteen, jolla ohjelmisto on alunperin tehty, Wacom säilyttää ohjelmiston omistajuuden itsellään. Käyttöoikeuden haltijan tulee huomioida, että ohjelmisto on Wacomin omaisuutta, ja sisältää Wacomin kehittämää tai suurin kustannuksin hankkimaa arvokasta, luottamuksellista ja julkaisematonta tietoa kuten tietojenkäsittelyalgoritmeja, innovaatioita ja käsitteitä. Ohjelmisto on suojattu tekijänoikeuksilla sekä liittovaltion ja valtion laeilla. Käyttöoikeuden haltija sitoutuu parhaan kykynsä mukaan suojaamaan ohjelmistoa luvattomalta kopioinnilta, jakelulta, tietojen levittämiseltä, käytöltä tai julkaisemiselta.

3. Kopiointirajoitukset. Ohjelmiston luvaton kopiointi on kielletty.

4. Käyttörajoitukset. Ohjelmistoa ei saa muokata, hajottaa tai purkaa osiin tai tutkia sen valmistustapaa.

5. Päättyminen. Käyttöoikeussopimus on voimassa kunnes toisin päätetään. Wacom voi päättää käyttöoikeussopimuksen automaattisesti ilman erityisilmoitusta, jos tämän käyttöoikeussopimuksen määräyksiä ei noudateta.

6. Muuta huomioitavaa. Tämä käyttöoikeussopimus noudattaa Amerikan Yhdysvaltojen sekä Washingtonin osavaltion lakeja, lukuun ottamatta Tyynenmeren Aasian maita, joissa noudatetaan Japanin lakeja.

OHJELMISTON KÄYTTÖOIKEUSSOPIMUS 
(EUROOPPA, AFRIKKA JA LÄHI-ITÄ)

Tärkeä huomautus asiakkaille

Tämä tuote sisältää tekijänoikeuksilla varustettuja tietokoneohjelmia ("ohjelmisto"), jotka ovat WACOM Europe GmbHin ("WACOM") luovuttamattomissa olevaa omaisuutta. Tämä ohjelmisto on integroitu tuotteeseen, ja sisältää mukana toimitettavan tiedonsiirtovälineen. Tuotteen hankkiminen kauppiaalta ei sisällä WACOMin ohjelmistoa eikä siihen liittyviä käyttöoikeuksia. WACOM myöntää käyttöoikeuden ohjelmistoon ainoastaan tämän ohjelmiston käyttöoikeussopimuksen mukaisin ehdoin. Tämän tuotteen ostaja sitoutuu noudattamaan tätä käyttöoikeussopimusta.

Oikeus ohjelmiston käyttöön

WACOM myöntää asiakkaalle henkilökohtaisen, ei-yksinomaisen oikeuden käyttää ohjelmistoa ainoastaan tämän tuotteen kanssa ja vain tuotteen tarkoituksenmukaista käyttöä varten. Käyttöoikeus voidaan siirtää vain yhdessä tämän tuotteen kanssa.

Ohjelmiston käyttö sisältää pysyvän tai väliaikaisen, kokonaisen tai osittaisen ohjelmiston kopioimisen yksinomaan käskyjen ja sisällytetyn tiedon toteuttamiseen lataamalla, näyttämällä, suorittamalla, välittämällä tai tallentamalla, sekä ohjelmiston toimintojen tarkastelemiseen, tutkimiseen tai testaamiseen. 

Asiakas ei voi lisensoida, vuokrata tai lainata ohjelmistoa kolmannelle osapuolelle eikä antaa kolmannelle osapuolelle pääsyä ohjelmistoon millään tavoin. Asiakas ei voi, ilman WACOMin kirjallista suostumusta, kopioida, muuttaa, välittää tai muokata ohjelmistoa, lukuun ottamatta välttämätöntä kopiointia varmuuskopion luontia sekä yllä osiossa 2 esitettyjä tarkoituksia varten. Asiakkaalla ei ole oikeutta muokata ohjelmistoa; jos ohjelmistossa on liittymä toiseen ohjelmistoon, joka ei ole WACOMin tarjoama, WACOM tekee pyydettäessä tarvittavat muutokset asiakkaan tarpeiden mukaan edellyttäen, että asiakas pystyy todistamaan käyttöoikeutensa ohjelmistoon ja että hän suostuu maksamaan kopiointi- ja postikulut.